cyanic-selkie/wikianc huggingface dataset:
Handlingsplan mot diskriminering av homofile, lesbiske og bifile
Det har etter en oppfordring fra barne- og likestillingsminister Karita Bekkemellem blitt vedtatt utarbeidelse av tilsvarende handlingsplaner i Alta, Tromsø, Bodø, Bergen, Kristiansand, Arendal, Porsgrunn, Tønsberg, Drammen, Lillehammer, Hamar og Fredrikstad, mens Ålesund totalt avviste idéen med den begrunnelse at det ikke er behov for slikt i deres kommune.
Oppland (Flatanger)
Den ligger ca. 33 kilometer unna kommunesenteret Lauvsnes. Nabobygda Jøssund ligger fem kilometer nordvest for Oppland. Hovednæringsvei er jordbruk, der det nå eksisterer gårdsdrift kun med sau.
Divisjon (idrett)
Divisjoner i idrett er et system for nivå-inndeling av idrettslag, basert på lagenes kvalitet eller styrke, og innrettes på grunnlag av deres oppnådde resultater i turneringsspill (seriespill) i foregående sesong. Hensikten er at turnerings-spill gjennom en sesong (vanligvis ett år) skal gjennomføres mellom rimelig jevnbyrdige motstandere. De beste lagene i en divisjon rykker opp ett nivå, mens de svakeste rykker ett nivå ned. Nyetablerte klubber og lag må som regel starte i de laveste lokale divisjonene, unntak kan av og til gjøres der en ny klubb oppstår som en sammenslutning av to eller flere lag, der minst ett allerede er i et høyere nivå.
Utenfor idrett brukes divisjons-inndelinger også der konkurranser kan forekomme, som for eksempel musikalske mønstringer for kor eller musikkorps, eller muntlig, i folkelige betegnelser for klasseinndelinger av forskjellige slag.
Jonas Faraasen Olsen
Jonas Faraasen Olsen (født 23. april 1988) er en norsk fotballspiller som for øyeblikket spiller for den norske klubben Ullern IF Faraasen Olsen spiller i angrep og er sønn av tidligere Kvik Halden-målvakt Jan Erik Olsen.
Spillerkarriere
Faraasen Olsen begynte sin karriere som fotballspiller hos Berg Idrettslag, men dro siden videre til Kvik Halden. Her fikk han sitt gjennombrudd som seniorspiller i 2005, og i 2006 markerte han seg som spiss med å score 20 mål på nitten kamper i 3. divisjon. I 2007-sesongen spilte han 26 kamper og scoret 24 mål, før han året etter scoret hele 38 mål på kun 23 kamper. Etter høstsesongen 2008 var han på prøvespill hos Hamarkameratene sammen med lagkamerat Sabri Khattab. Han var også på prøvespill hos Hartlepool United FC vinteren 2009, men uten å ende opp med kontrakt hos noen av klubbene.
På vårsesongen 2009 scoret han 15 mål på tolv kamper for Kvik Halden, før han i juli 2009 meldte overgang til den nederlandske klubben MVV. Faraasen Olsen scoret sitt første seriemål for klubben i august 2009 i en uavgjortkamp mot SC Cambuur i Eerste divisie. Juni 2011 vendte Faraasen Olsen hjem til Halden og signerte en ny kontrakt for Kvik Halden FK. Etter Kvik Halden karrieren gikk han til Ullern IF.
Visa vid vindens ängar
Visa vid vindens ängar er en svensk vise laget av visesangeren og komponisten Mats Paulson. Alexander Rybak ga ut et album med samme navn den 17. juni 2011. Albumet er et samarbeid med Mats Paulson og ble produsert i Gjerdrum på hjemmestudioet til Knut Bjørnar Asphol.
Jernkvinnen
Jernkvinnen er en fransk-britisk biografisk spillefilm fra 2011, regissert av Phyllida Lloyd. Filmen handler om den britiske statsministeren Margaret Thatcher, som var statsminister for Det konservative parti fra 1979 til 1990.
Thatcher portretteres i hovedsak av Meryl Streep (og Alexandra Roach i hennes yngre år), hennes mann Denis Thatcher spilles av Jim Broadbent. Anthony Head spiller Geoffrey Howe, hennes lengst sittende regjeringsmedlem. For sin rolle i filmen ble Streep tildelt Oscar for beste kvinnelige hovedrolle under den 84. Oscar-utdelingen.
Vi må snakke om Kevin
Vi må snakke om Kevin er en britisk-amerikansk dramafilm fra 2011, regissert av Lynne Ramsay. Filmen er basert på boken av samme navn av Lionel Shriver.
Filmen handler om en mor som gjennom tilbakeblikk prøver å finne ut hvordan hennes sønn kunne gjennomføre en skolemassakre.
Hemisodorcus rubrofemoratus
Hemisodorcus rubrofemoratus (også kjent som Dorcus rubrofemoratus) er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannen 23-62 millimeter), blank, rødbrun til svart, nokså slank hjortebille, hannens kjever lange og slanke, i den ytre delen med én stor, butt tann og én eller to mindre tenner. Som det latinske artsnavnet kan tyde på er lårene gjerne, men ikke alltid, rødlige. Hunnen er mye mindre enn hannen.
Vi må snakke om Kevin
Hovedrollene spilles av Tilda Swinton, John C. Reilly, og Ezra Miller.
Hemisodorcus rubrofemoratus
Utbredelse
Arten lever i Øst-Asia: Øst-Sibir, det nordlige Kina, Japan og Taiwan.
Systematisk inndeling
Arten blir ofte plassert i slekten Dorcus.
Vi må snakke om Kevin
Handlingsreferat
Tenåringen Kevin Khatchadourian sitter i fengsel etter å ha begått en massakre ved hans videregående skole. Hans mor, Eva, en gang en vellykket skribent, bor alene i et nedslitt hus og arbeider ved et reisebyrå i nærheten av fengselet, hvor hun besøker Kevin. Hun ser tilbake på minnene fra Kevins barndom, samtidig som hun forsøker å takle fiendskapen fra nabolaget etter at sønnen hennes hadde drept flere av hans med-elever. Eva, en motvillig mor, ser på Kevin som et vanskelig barn, og han ser ut til å avsky og motsette seg Eva, og hun har problemer med å knytte seg til ham.
Som baby gråt Kevin ustanselig, men bare i nærheten av Eva. Som barn unngår han å gå på toalett, avviser Evas forsøk på hengivenhet, og han viser ingen interesse for noe. men han oppfører seg som en glad og kjærlig sønn når hans far Franklin er i nærheten. Evas frustrasjon får henne til å kaste Kevin mot en vegg og brekke armen hans. Kevin forteller Franklin at han falt, men han bruker denne hendelsen til å manipulere Eva til å gjøre alt han ønsker. Franklin avviser Evas bekymringer, og finner på unnskyldninger for Kevins oppførsel.
Jernkvinnen
Handling
Forretningsmannen Denis Thatcher frir til henne, og hun blir utnevnt til minister i Edward Heath sitt kabinett. Hun beslutter å stille til valg som leder for det konservative partiet. Ytterligere tilbakeblikk undersøker historiske hendelser under hennes tid som statsminister, etter å ha vunnet Parlamentsvalget i Storbritannia 1979 - inkludert den økende arbeidsledigheten knyttet til hennes politikk og stramme statsbudsjett. Andre problemer hennes regjering måtte håndtere var blant annet Den britiske gruvearbeiderstreiken 1984–1985 og Bombeattentatet i Brighton 1984, som Thatcher og ektemannen hennes bare så vidt overlevde.
Vi må snakke om Kevin
Handlingsreferat
Når Kevin har feber, leser Eva en bok om Robin Hood for ham. Når Robin konkurrerer mot prins John i en bueskyting-konkurranse, viser Kevin kjærlighet ovenfor moren sin for aller første gang. Franklin gir ham en pil og bue, og lærer ham om bueskyting. Eva og Franklin får deres andre barn, Celia, som er en livlig og munter jente. Kevin er imidlertid foraktelig og sjalu. Noen år senere blir Celia blindet på det ene øyet av kaustisk rengjøringsvæske, og hennes kjæledyr-marsvin blir drept. Eva mistenker at Kevin er ansvarlig for alt dette, men Franklin forsvarer sønnen deres. Evas stadige mistanker belaster parets ekteskap, og de diskuterer skilsmisse - noe Kevin overhører. Eva begynner å frykte sønnen, når hun ser voksende bevis på Kevins sadisme.
Jernkvinnen
Handling
Thatchter tok også beslutning om å gjenerobre Falklandsøyene etter øyenes invasjon av Argentina i 1982, inkludert senkingen av ARA «General Belgrano» også kjent som Falklandskrigen. Thatcher skal ha vært nær venn av USAs president Ronald Reagan. I 1990 blir Thatcher vist som en rik, men aldrende skikkelse. Nestlederen hennes, Geoffrey Howe, trekker seg etter problemer med Thatcher. Hun mister også støtte fra en rekke andre støttespillere i parlamentet. Dette gir henne lite annet valg enn å motvillig trekke seg som statsminister, etter elleve år i embetet.
Maddie Mastro
Maddie Mastro (født 22. februar 2000 i Wrightwood, California) er en amerikansk snøbrettkjører som konkurrerer i halfpipe.
Karriere
Hun deltok i VM i freestyle og snøbrett 2019 i Utah, og fikk der bronse i halfpipe. Under VM i freestyle og snøbrett 2021 fikk hun sølv i halfpipe, kun slått av sin landsvenninne Chloe Kim.
Under Vinter-OL 2022 i Beijing, ble hun utslått i kvalifiseringen i halfpipe.
Vetle Eck Aga
Vetle Eck Aga (født 4. oktober 1993) er en norsk håndballspiller som spiller for Kolstad Håndball. Han har tidligere spilt for Bodø HK og det norske juniorlandslaget.
Aga debuterte på Norges herrelandslag i håndball mot Belarus 5. januar 2021. Han ble tatt ut i den norske troppen til EM 2022.
Sandlupin
Sandlupin (Lupinus nootkatensis), også kalt alaskalupin, er en flerårig urt (staude) som danner klynger med korte, krypende jordstengler. Den formerer seg bare med frø. Sandlupinen, som trives på sand- og grusholdig mark, blir omkring 50-70 cm høy. Artsnavnet stammer fra Nootkasundet i Britisk Columbia, Canada.
Sandlupinen stammer fra det nordvestlige Nord-Amerika, hvorfra den ble introdusert til Europa. Til Norge kom den med NSB, som brukte den til å binde skråningene langs den nyanlagte Jærbanen sørover fra Stavanger. Derfra har planten spredt seg langs jernbanen og veinettet til store deler av landet. I dag er den kjent i 16 av landets fylker.
I Fremmedartslista 2018 er sandlupin vurdert som svært høy risiko på grunn av stort invasjonspotensial og høy økologisk effekt.
EDB Business Partner
EDB Business Partner ASA var et norsk, børsnotert IT-konsern, med hovedkontor i Oslo. Selskapet ble etablert i 1995 og drev med brukerstøtte, endringstyring og generelt vedlikehold av IT-systemer. Selskapet var majoritetseid av Telenor som eide 51,5 % gjennom selskapet Telenor Business Partner Invest AS.
EDB Business Partner var heleier i selskapene Fellesdata AS (kjøpt 2001 ), Avenir AS, EDB Telecom AS, Spring Consulting AS, PDS AS og TAG Systems AS. 8. januar 2008 ble det det inngått en avtale med StatoilHydro at selskapet skulle kjøpe IS Partner, som tidligere lå under Hydro under navnet Hydro IS Partner.
I desember 2019 kjøpte Tieto opp Evry, og nytt selskapsnavn fra desember 2019 er TietoEvry.
Referanser
EVRY
TUI Airways
TUI Airways, tidligere kjent som Thomson Airways er et britisk charterflyselskap. Det er det tredje største flyselskapet i Storbritannia og verdens største charterflyselskap målt i antall passasjerer. TUI Airways tilbyr rutefly og charterfly fra Storbritannia til destinasjoner i Europa, Afrika, Asia og Nord-Amerika. Flyselskapet startet virksomheten i sin nåværende form 1. november 2008.
TUI Airways har avganger fra en rekke britiske flyplasser.
Velferdsforskningsinstituttet NOVA
Velferdsforskningsinstituttet NOVA, tidligere Norsk institutt for forskning om oppvekst, velferd og aldring (NOVA) er et statlig forskningsinstitutt i Norge. Det var en selvstendig statsetat fra etableringen i 1996 til 2014, da det ble et autonomt institutt ved Høgskolen i Oslo og Akershus (fra 2018 Oslomet – storbyuniversitetet), der det er organisert i paraplyen Senter for velferds- og arbeidslivsforskning.
Historie og fokus
NOVA ble etablert 1. juli 1996 da følgende forskningsinstitusjoner ble slått sammen:
NOVA har til formål å bidra til økt kunnskap om sosiale forhold og endringsprosesser. NOVA er et av Norges største samfunnsvitenskapelige forskningsinstitutter, med spesiell vekt på velferdsforskning og studiet av livsløpet fra barndom til alderdom. Forskere har bakgrunn spesielt fra fag som psykologi, sosiologi og sosialantropologi. Instituttet driver med oppdragsforskning og har prosjekter finansiert av offentlige og private oppdragsgivere samt Norges forskningsråd, EU og Nordisk råd med flere.
20. september 2013 vedtok regjeringen at NOVA og Arbeidsforskningsinstituttet skulle innlemmes i Høgskolen i Oslo og Akershus fra 1. januar 2014. Forutsetningen for fusjonen, som uttrykt i fusjonsavtalen mellom styrene ved institusjonene, var at NOVA fortsetter å operere under eget navn, ha full autonomi og samme arbeidsoppgaver som tidligere. Instituttene ble etter fusjonen samlokalisert i Forskningsrådets tidligere lokaler i Pilestredet.
Junior-VM i håndball for menn 2019
Junior-VM i håndball for menn 2019 ble arrangert i Vigo og Pontevedra i Spania i 2019.
Velferdsforskningsinstituttet NOVA
Historie og fokus
Guro Ødegård tok over som instituttdirektør etter Iver B. Neumann høsten 2019.
Forskningsområder
Hovedområdene for NOVAs forskning er
Forskningen er organisert i fire forskningsseksjoner:
Sør-Afrika under Vinter-OL 1960
Sør-Afrika under Vinter-OL 1960. Fire sportsutøvere, én mann og tre kvinner, fra Sør-Afrika deltok i en gren, kunstløp, under Vinter-OL 1960 i Squaw Valley i California. Sør-Afrika, som deltok for første gang i et vinter-OL, vant ikke noen medaljer. Beste plassering var en 13.-plass i parløp.
Den atlantiske orkansesongen 2007
Den atlantiske orkansesongen 2007 pågikk offisielt fra 1. juni 2007 til 30. november 2007. Historisk sett dannes de aller fleste tropiske syklonene i denne perioden av året.
Orkannavn 2007
Hvert år lages en liste over hvilke orkannavn som skal gjelde for dette året. Om mulig blir samme liste brukt igjen hvert sjette år. Listen for 2007 er derfor den samme som listen for 2001 med unntak av navnene Andre, Ingrid og Melissa som erstattet Allison, Iris og Michelle.
Den subtropiske stormen Andrea
Et uværsområde sørøst for Georgia utviklet seg 9. mai til en storm av samme styke som en tropisk storm. Allerede 10. mai var den så svekket at den ikke lenger ble klassifisert som en storm.
Den tropiske stormen Barry
En tropisk syklon ble dannet i Det karibiske hav utenfor Honduras den 30. mai og utviklet seg til en tropisk storm den 1. juni. Stormen dro over det nordlige Florida, men fra 2. juni ble den ikke lengre klassifisert som en tropisk storm. Uværet dro videre langs USAs østkyst og ga store mengder nedbør.
Den tropiske stormen Chantel
Et uvær som ble dannet ved Bahamas den 28. juli beveget seg nordøstover utenfor den amerikanske østkysten og ble styrket til en tropisk syklon den 30. juli. Den 31. juli var syklonen så kraftig at den ble klassifisert som en tropisk storm og gitt navnet Chantal. Samme dag ble stormen svekket igjen og dro bortmot Nova Scotia der den forårsaket oversvømmelser.
Orkanen Dean
Den tropiske stormen Dean ble til den 14. august av en tropisk depresjon som ble dannet sør for Kapp Verde den 13. august. Stormen beveget seg vestover og under de gunstige forholdene utviklet den seg til orkanen Dean 16. august innen den nådde Antillene.
Den tropiske stormen Erin
Den tropiske stormen Erin ble dannet 15. august i Mexicogulfen. Den ble svekket til en tropisk depresjon etter å ha truffet land i Texas dagen etter.
Orkanen Felix
Den tropiske stormen Felix ble dannet den 31. august ved Grenada og ble oppgradert til en orkan den 1. september. Orkanen dro i nesten rett vestlig bane nord for De nederlandske Antiller. Den 3. september ble Felix oppgradert til en kategori 5-orkan. Senere samme dag ble den nedgradert til en kategori 4-orkan for så å oppgraderes igjen til kategori 5 den 4. september. Om morgenen 4. september dro orkanen inn med full styrke over den nordlige Moskitkysten i Nicaragua og ble senere svekket da den dro vestover i de mellomamerikanske fjellene.
Den tropiske stormen Gabrielle
Den subtropiske stormen Gabrielle ble dannet av et ekstratropisk lavtrykk den 7. september sørøst for North Carolinas kyst. Gabrille ble den 8. september oppgradert til en tropisk storm.
Matthias Wu Guohuan
Matthias Wu Guohuan (født 1896, død 1990) var katolsk biskop av bispedømmet Hangzhou i provinsen Zhejiang i Folkerepublikken Kina fra 1960 til 1987.
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 27. april 1960 i Shanghai med erkebiskop Ignatius Pi Shushi som hovedkonsekrator.
Han ble emeritert i 1987 da han fikk en etterfølger, biskop Zhu Fengqing, og etter i årevis å ha vært forhindret av sykdom fra å lede sitt bispedømme effektivt.
Episkopalgenealogi
Hans episkopalgenealogi var:
Mette Henriette
Bakgrunn
Mette Henriette fikk undervisning i improvisasjonsmusikk fra en alder av 12 år og ble tidlig involvert i den lokale jazz- og kulturscenen. hvor hun spilte i ulike ensembler inkludert korps, storband og rockeband. I tenårene turnerte hun med studenter fra Jazzlinja i Trondheim, før hun som 18-åring flyttet fra sin hjemby for å studere i Oslo og New York. Hun hadde også kortere studieopphold i Vest-Afrika og Sentral-Asia. Siden den gang har Mette Henriette arbeidet og bodd i New York, London, Paris, Svalbard og Oslo.
Karriere
I 2015 debutere Mette Henriette med dobbeltalbumet Mette Henriette på plateselskapet ECM. Albumet bestod av 90 minutter med musikk som hun hadde komponert for sin trio og store ensemble satt sammen av musikere fra jazz, kammermusikk og tango. Utgivelsen var produsert i samarbeid med Manfred Eicher og innspilt i Rainbow Studio med lydtekniker Jan Erik Kongshaug. Albumcoveret og pressebildene ble fotografert av Anton Corbijn.
Hun har spilt ved norske festivaler og konsertscener som Moldejazz, Oslo Jazzfestival, Ultima, Trondheim Jazzfestival, CODA, Olavshallen. Internasjonalt har hun opptrådt ved blant annet documenta14, Atlanta Jazz Festival, Festival d'Ille de France, Athen Konserthus og Jazzfest Berlin. I tillegg til virksomheten som utøver og komponist, utvikler Mette Henriette scenografi, lysdesign og koreografiske konsepter for egne forestillinger. Hun har samarbeidet med et bredt spekter av kunstnere som Marina Abramovic, Robert Wilson, Hege Haagenrud, Nicolas Jaar, Radik Tyulyush, CocoRosie, Valgeir Sigurdsson, Cikada m.fl.
Halberstadt
Halberstadt er en Kreisstadt i Landkreis Harz i den tyske delstaten Sachsen-Anhalt. Med sine 38 964 innbyggere (31. desember 2007) er det den femte største by i Sachsen-Anhalt. Halberstadt ligger i det nordlige Harzvorland, ca. 20 km nordøst for Mittelgebirge i Harzen ved elvene Holtemme og Goldbach. I den nordlige del av byen ligger høydedraget Huy, mot øst ligger landskapet Magdeburger Börde og mot syd Spiegelsberge, Thekenberge og Klusberge.
Stig Frode Henriksen
Stig Frode Henriksen (født 1975) er en norsk skuespiller, forfatter og filmprodusent. Han er mest kjent for rollen som Jompa Tormann i filmen Kill Buljo, og filmer som Død snø og Kurt Josef Wagle og legenden om fjordheksa. Han har samarbeidet med blant andre regissør og manusforfatter Tommy Wirkola.
Skiskyting under Vinter-OL 2022 – Sprint menn
Sprint for menn i skiskyting under Vinter-OL 2022 fant sted den 12. februar 2022 på Kuyangshu langrenn- og skiskytterarena i Zhangjiakou utenfor Beijing.
Resultater
Øvelsen startet kl. 17:00.
Edinburgh Waverley stasjon
Edinburgh Waverley eller Waverley Station, som er Edinburghs hovedbanestasjon, ligger i byens sentrum i en trang senkning mellom Old Town og New Town parallelt med Princes Street. Stasjonen ble åpnet i 1846.
Trafikk
Stasjonen ligger ved møtet mellom East Coast Main Line og Edinburgh-grenen av West Coast Main Line. Den betjenes av jernbaneselskapene Avanti West Coast, TransPennine Express, ScotRail, LNER og CrossCountry.
Fra øst innkommer til Waverley Station fjerntrafikk fra England langs East Coast Main Line og regiontrafikk fra Newcraighall og North Berwick. Til 1969 og etter gjenåpningen i 2015 gjelder det også tog på Waverley Line. Fra vest mottar stasjonen tog på en sidegren fra West Coast Main Line – som direkte tog fra Aberdeen til Bournemouth eller Manchester – og dessuten ell annen trafikk fra Skottland, som fra Glasgow Central og Glasgow Queen Street.
Holmenkollmedaljen
Holmenkollmedaljen blir kalt skisportens høyeste utmerkelse i Norge. Det er en medalje som siden 1895 utdeles av Skiforeningen etter en vurdering av kandidater og i hovedsak deres utmerkelse i Holmenkollrennene. Skiforeningen har senere utvidet statuttene for tildeling og Holmenkollmedaljen har blitt tildelt også for annen innsats for fremme av skiidrett. I 2011 ble statuttene utvidet slik at den også kunne deles ut til utøvere innen skiskyting. Medaljen er tegnet av Andreas Bloch.
Historie
Holmenkollmedaljen ble utdelt annethvert år frem til 1903 hvorpå det ble foretatt årlige vurderinger. Medaljens statutter må oppfylles, ellers blir den ikke utdelt, og ti ganger i årene frem mot den andre verdenskrig ble ingen funnet prisen verdig. Ettersom all offisiell organisert idrett i Norge stoppet opp under krigen, stoppet også tildelingen av Holmenkollmedaljen. Tildelingen startet opp igjen fra 1947, og er etter denne tid delt ut årlig utenom 1978, 1982, 1988 og 1990. Fra år 2000 synes prisen å bli utdelt annethvert år igjen, da man har hoppet over årene 2000, 2002, 2004 og 2006.
Den første utøver som fikk tildelt prisen som ren skihopper, var skihopperen og seileren Jacob Tullin Thams i 1926.
Svenske Sven Selånger ble første utlending som ble tildelt prisen i 1939. I 1952 ble Stein Eriksen tildelt medaljen som første alpinist, mens første kvinne som fikk Holmenkollmedaljen var alpinisten Borghild Niskin fra Bærums Skiklub i 1956. Berit Mørdre Lammedal ble den fjerde norske kvinne som mottok prisen, men den første kvinnelige norske langrennsløper.
I 2007 fikk hele fem personer hver sin medalje og i 1998, 2011, 2013, 2014, 2015, 2018, 2021 og 2022 fikk fire vinnere Holmenkollmedaljen. Se under for mer statistikk.
What Do You Want to Make Those Eyes at Me For?
«What Do You Want to Make Those Eyes at Me For?» er en amerikansk sang fra 1916. Ada Jones og Billy Murray hadde den originale versjonen i 1917. Sangen var nummer tre på singlelisten i USA. Sangen inneholder 2 vers som flere artister blant annet Emile Ford & His Checkmates har hoppet over. Melodien er skrevet av James V. Monaco og teksten er skrevet av Joseph McCarthy samt Howard Johnson.
En versjon produsert av Michael Barclay ble en nummer én-slager med Emile Ford & The Checkmates i jul- og nyttårsperioden 1959/1960. Dens første uke på den britiske Top 20 singlelisten begynte 31. oktober 1959 og den tilbrakte sytten uker der. «What Do You Want to Make Those Eyes at Me For?» lå på førsteplassen i de to første ukene av 1960 og tok over etter Adam Faiths «What Do You Want?». Den ble selv etterfulgt av Anthony Newleys «Why» som nummer én på Top 20-singlelisten 23. januar 1960.
Shakin' Stevens gjorde også en suksessfull coverinnspilling i 1987. Den versjonen entret Top 20-singlelisten 28. november 1987, tilbrakte åtte uker der og nådde en førsteplass.
Norsk versjon
Terje Mosnes har skrevet en norsk tekst. På norsk bærer den tittelen «Nå må'ru slutt opp med å se på meg sånn».
Théo Druenne
Théo Druenne (født 19. juli 2005) er en monegaskisk svømmer.
Csesznek
Csesznek (tysk: Zeßnegg, kroatisk: Česneg og slovakisk: Česnek) er en landsby i Veszprém fylke, Ungarn, berømt for sin middelalderborg.
Historie
Middelalderborgen i Csesznek ble bygget i 1263 av baronen Jakab Cseszneky, som var sverddrager for kong Bela IV. Både han og hans etterkommere har hatt navn etter borgen Cseszneky. Mellom 1326 og 1392 var dette en kongelig borg, da Kong Sigismund tilbød det for Garai-familien i stedet for Macsó Banate. I 1482 døde mannslinjen av Garais ut og kong Matthias Corvinus donerte borgen til Szapolyai-familien. I 1527 overtok baron Bálint Török den. I løpet av det 16. århundre var både Csabi, Szelestey og Wathay-familiene i besittelse av Csesznek. I 1561 slo Wathay tilbake beleiringen fra den osmanske hær. I 1594 ble imidlertid borgen besatt av de tyrkiske troppene, men allerede i 1598 gjenerobret ungarerne den. I 1635 kjøpte Dániel Esterházy borgen og landsbyen, og Csesznek var fra da av Esterhazy-familiens besittelse til 1945.
VM i ishockey for menn 2016
Elitedivisjonen
VM i ishockey for toppdivisjonen blir arrangert i Moskva og St. Petersburg i Russland og kampene spilt i perioden 6. til 22. mai 2016.
Gruppe A
Divisjon I Gruppe A-turneringen blir arrangert i Kraków i Polen i perioden 23. til 29. april 2016.
Gruppe B
Divisjon I Gruppe B-turneringen blir arrangert i Zagreb i Kroatia i 17. til 23. april 2016.
Gruppe A
Divisjon II Gruppe A-turneringen blir arrangert i Jaca i Spania i perioden 9. til 15. april 2016.
Gruppe B
Divisjon II B-turneringen blir arrangert i Mexico by i Mexico i 9. til 15. april 2016.
Long-Term Capital Management
Long-Term Capital Management (LTCM) var et hedgefond som ble dannet i 1994 av John Meriwether, tidligere visestyreleder og sjef for obligasjonshandel i Salomon Brothers. I styret var blant andre Myron Scholes og Robert C. Merton, som delte Nobelprisen i økonomi i 1997.
Selskapet var ekstremt suksessrikt i starten, med årlige utbytter på over 40 % de første årene. I 1998 tapte det derimot 4,6 milliarder dollar på mindre enn fire måneder. Fondet holdt på å kollapse, og for å unngå at det trakk det internasjonale finansielle systemet med seg i kollapsen ble fondet reddet av myndighetene. Fondet ble lagt ned i 2000.
LTCM var det vanligste symbolet på risikoen i hedgefondbransjen fram til finanskrisen i 2008.
Erik Palmstedt
Erik Palmstedt, født 16. desember 1741 i Stockholm, død 12. juni 1803, var en framstående svensk arkitekt under den gustavianske tiden, og opphavsmann til flere monumentale byggverk i Stockholm, deriblant Börshuset, Arvfurstens palats og Norrbro. Han var visebyarkitekt i Stockholm.
Biografi
Palmstedt fikk sin utdanning ved Johan Eberhard Carlbergs skole, og ble utnevnt til visebyarkitekt i Stockholm i 1773. I 1791 ble han æresprofessor og ble medlem av Konstakademien, der han i 1802 ble utnevnt til rektor for arkitekturundervisningen. Den 4. april 1781 ble han medlem nr. 77 av Kungliga Musikaliska Akademien.
Allerede som nittenåring tegnet Erik Palmstedt på egen hånd et par hus i Stockholm. Hans bygninger viser tidlig fransk inspirasjon og påvirkning fra J.F. Blondel og G.M. Oppenort. Etter noen oppdrag for hoffet fikk han i 1767 i oppdrag å tegne Börshuset der han omarbeidet arkitekten Carl Johan Cronstedts tegninger og ble dets egentlige opphavsmann. Huset viser tidstypisk overgangen fra rokokko til gustaviansk stil.
Når han kom hjem til Sverige ble han engasjert av Gustav III for Gripsholm, der han gjorde ny- og ombygginger, blant annet det runde teateret i Gripstornet. Hans mest kjente arbeid kom etterpå, Arvfurstens palats. Han tegnet også sitt eget hus på Västerlånggatan 27, Palmstedts hus, som dog ikke var fullført ved hans død. Visse andre bygninger har dog blitt revet, for eksempel Hildebrandska huset i Rosenbad-kvartalet og gamle Riddarholmsbron. I egenskap av visebyarkitekt tegnet han noen av byens store brønner, blant dem Stortorgsbrunnen og Tyska brunn. Utenfor stockholmsområdet har Erik Palmstedt tegnet noen herregårder, for eksempel Heby slott i Södermanland og Skinnskattebergs herrgård i Västmanland, samt noen tillbygg på kirker.
DEC Alpha
DEC Alpha, opprinnelig kjent som Alpha AXP, er en 64-bit RISC-arkitektur som ble utviklet av Digital Equipment Corporation (DEC). Arkitekturen ble utviklet av DEC for å erstatte 32-bit VAX CISC mikroprosessorer. Alpha mikroprosessorer ble første gang lansert av DEC i 1992. Disse ble først og fremst benyttet i forskjellige DEC arbeidsstasjoner og tjenere, som til slutt dannet basis for nesten alle av deres middelstore og store datamaskiner. En rekke tredjeparts selskaper produserte også Alpha-systemer, deriblant hovedkort basert på den såkalte PC form factor.
Erik Palmstedt
Biografi
Erik Palmstedts grav finnes i Storkyrkan i Stockholm.
DEC Alpha
Alpha mikroprosessorer ble støttet av operativsystemene OpenVMS, Tru64 UNIX, Windows NT (frem til versjon 4.0 SP6 og Windows 2000 RC1), Debian, Gentoo, Red Hat Linux, NetBSD, OpenBSD og FreeBSD (opp til versjon 6.x) og L4Ka::Pistachio.
I 1998 ble Alpha-arkitekturen, sammen med de fleste delene av DEC, solgt til Compaq. Compaq, som allerede var en kunde til Intel, besluttet seg i 2001 for å selge immaterialretten til Intel og faset ut mikroprosessorene til fordel for den kommende Intel Itanium som var blitt utviklet av Intel og Hewlett-Packard i fellesskap. Senere samme år ble Compaq oppkjøpt av Hewlett-Packard, som lovte å utvikle den eksisterende produktlinje frem til 2004, og fortsette å selge Alpha-baserte systemer til oktober 2006. Dette ble senere utvidet til april 2007.
Det ventrale nervesystemet
Det ventrale nervesystemet er en velkjent teori om nervesystemets inndeling. Sammen med teorien om CNS og PNS er dette den mest anerkjente inndelingen av nervesystemet.
Det dorsale nervesystemet og det ventrale nervesystemet arbeider i symbiose på grunn av tett kommunikasjon via nervus intercostalis. I motsetning til det dorsale nervesystemet har man post-natalt et fullt differensiert ventralt nervesystem. Dette gjør at barn har følelse på thorax og abdomen, men ikke på dorsal thorax. Derfor merker ikke barn under 8 år sensorisk og olfaktorisk stimuli på dorsal thorax.
Etanol påvriker det ventrale nervesytemet slik at man får en oppregulering av parenchymrefleksen i korncellelaget i cerebellum som gjør at man ved stort nok inntak av etanol mister balansen og faller om.
Teodorico Pedrini
Teodorico Pedrini (født 30. juni 1671 i Fermo i Italia, død 10. desember 1746 i Beijing) var en katolsk prest, kinamisjonær, cembalist og komponist.
Liv og virke
Teodorico ble tonsurert i 1687 og mottok de lavere vielser (ordines minores) i 1690. Han tok doktorgrad i borgerlig rett og kirkerett i 1692 ved Universitetet i Fermo.
Deretter studerte han videre i Roma. Han ble presteviet påskenatt 29. mars 1698 i basilikaen San Giovanni in Laterano. Teodorico Pedrini ble også medlem av lasaristenes orden i 1698 og ble på grunn av sine musikalske ferdigheter sendt av paven til det kinesiske keiserhoff i 1703, ettersom den kinesiske Kangxi-keiseren hadde ytret ønske om å ha noen europeiske kunstnere og musikere i sine omgivelser i Den forbudte by i Beijing.
Meningen var at han skulle reise til Kina via Det indiske hav sammen med den pavelige legat erkebiskop Charles Thomas Maillard de Tournon. Men han rakk ikke skipet, og kom seg av sted med stor forsinkelse, og da måtte han reise vestover isteden. Han måtte tilbringe noe tid i Chile, Peru og Mexico; han fikk ikke skipsleilighet til Filippinene før i 1707.
Etter flere eventyrlige omveier kom pater Pedrini til Beijing den 5. februar 1711, åtte år etter sin avreise fra Europa. Samme dag ble han mottatt av Kangxi-keiseren. Keiseren satte ham til å gi musikkundervisning til sine barn.
Pedrini levde og virket til sin død i omgivelsene til tre keisere etter hverandre: Kangxi-kaiseren, så Yongzheng-keiseren og Qianlong-keiseren. Det tilhørte hans oppgaver å sørge for europeisk musikk ved hoffet, og underholde med sitt eget spill på cembalo. Han tegnet og bygde et orgel for jesuittkirken Beitang i Beijing.
Pedrini var en av de ganske få misjonærer som var enige i Pavestolens avvisende standpunkt i ritestriden om graden av aksept av konfuciansk tankegods i misjonsarbeidet. De fleste av jesuittene, som var de toneangivende i kirken i Kina, hadde et annet syn. Pater Pedrini var en viktig aktør i striden ved sine hyppige og grundige korrespondanse med Propaganda Fide i Roma.
Etter keiserens ønske fullførte han den lærebok i musikk som jesuittpateren Tomas Pereira (†1708) hadde begynt på. Dette var de første verk på kinesisk om vestlig musikkteori: «LülüZhengyi-Xubian» (1714), og det skulle senere inngå i det monumentale encyklopediske verket «Siku Quanshu» som ble ferdigpublisert i 1781.
Dessuten ledsaget han keiserne på flere av deres reiser rundt om i Kina, og underviste deres sønner.
Pedrini var den eneste komponist på 1700-tallet som det er overlevert europeiske komposisjoner foretatt i Kina. Ett av verkene er hans opus 3 «Dodici Sonate a Violino Solo col Basso del Nepridi».
Mot slutten av sitt liv forsonet Pedrini seg med jesuittene, men uten å oppgi sitt standpunkt i ritestriden. Pater Teodorico Pedrini døde uten noensinne å ha besøkt sitt fødeland igjen kl tre om natten til 10. desember 1746 i sin residens i Xitang. Hans begravelse på Propaganda Fides gravfelt i Beijing ble bekostet av Qianlong-keiseren personlig. Hans begravelsesstele var fremdeles på plass på midten av 1900-tallet, men er siden forsvunnet.
Åttende armé (Storbritannia)
'''Den britiske 8. armé''' var en av de mest kjente militære avdelingene fra andre verdenskrig, og kjempet i Nord-Afrika og Italia. Større deler av arméen kom fra samveldestater og britiske kolonier, slik som Australia, Canada, New Zealand, India, Rhodesia og Sør-Afrika. Dessuten inkluderte den et stort antall frie franske styrker og polske styrker. Imidlertid ble større deler av det australske bidraget trukket tilbake etter at stillehavskrigen begynte i desember 1941.
Operasjoner i Nord-Afrika
8. armé ble dannet utfra Western Desert Force i september 1941 og satt under generalløytnant Alan Cunninghams kommando. Den nye arméen kom først i kamp som en samlet avdeling 17. november 1941 da de gikk inn i Libya i et forsøk på å stoppe Rommels fremrykning. Siden arméen mislyktes i å stoppe Rommel fulgte en serie lederbytter, først ble Cunningham erstattet av generalmajor Neil Ritchie. Og senere ble han byttet ut da den britiske øverstkommanderende for Midtøsten general Claude Auchinleck overtok kommandoen av 8. armé selv. Han lykkes i å stoppe Rommel ved det første slaget om El Alamein, men klarte ikke å utnytte denne seieren og ble derfor byttet ut med general Harold Alexander som øverstkommanderende for Midtøsten og general Bernard Montgomery som sjef for 8. armé. Arméen kom på offensiven etter det andre slaget om El Alamein og forfulgte de tysk-italienske styrkene til Tunisia der disse overgav seg.
Operasjoner i Italia og Østerrike
Arméen deltok i Operasjon Baytown (invasjonen av det italienske fastlandet) og rykket oppover den østlige siden av Italia. På slutten av 1943 ble general Montgomery overflyttet til Storbritannia for å begynne planleggingen av invasjonen i Normandie, han ble etterfulgt av generalløytnant Oliver Leese.
Under stillingskrigen langs den tyske vinterlinjen tidlig i 1944 ble arméen forflyttet til vestkysten for å bistå i den allierte fremrykningen mot Roma. Det var en polsk avdeling fra 8. armé som inntok klosteret under slaget om Monte Cassino.
Etter erobringen av Roma ble 8. armé igjen forflyttet til Adriaterhavskysten. På slutten av sommeren 1944 befant arméen seg igjen foran sterke tyske forsvarsstillinger, denne gangen den gotiske linjen. Denne forsvarslinjen sinket den allierte fremrykningen og det var ikke før våren 1945 at arméen igjen var på offensiven. I mellomtiden ble Leese byttet ut med generalløytnant Richard McCreery.
Under offensiven i 1945 rykket arméen inn i Nord-Italia og Østerrike og tok store mengder fanger. Problemer oppsto mellom allierte styrker og Titos jugoslaviske partisaner. Da disse hadde kommet den 8. armé i forkjøpet til Venezia Giulia og forsøkte å beholde kontrollen over området.
Den 8. armé ble oppløst og gjenopprettet som British Forces in Austria som kontrollerte den britiske okkupasjonssektoren av Østerrike.
Vasastaden
Vasastaden, i svensk dagligtale gjerne Vasastan, er en bydel i bydelsområdet Norrmalm i Stockholm, Sverige.
Vasastaden begrensen i vest av Barnhusviken/Karlbergssjön, i sør av Tegnérgatan, i øst av Birger Jarlsgatan – Roslagstull – Roslagvägen, samt i nord av Brunnsviken og kommunegrensen mot Solna (Norrtull-Norra Länken). Den grenser mot bydelene Norrmalm, Kungsholmen, Østermalm og Norra Djurgården, samt til Solna kommune.
Vasastaden dekker 294 hektar land og 11 hektar vann. Antall innbyggere er ca. 50 000, mens det i 1934 bodde 103 336 innbyggere i bydelen. Høyeste punkt er Vanadislunden med 43 moh.
Vasastaden var opprinnelig et uoffisielt områdenavn innenfor Norrmalm. Vasagatan fikk sitt navn i 1885 etter Vasabron, som ble inspirert av Gustav Vasas statue utenfor Riddarhuset ved broens landfeste i sør. Offisielt fikk bydelen navnet Vasastaden i 1926.
På området lå tidligere de store eiendommene Rørstrand, Sabbatsberg og Bergianska trädgården. I 1880 begynte man å bebygge området sør for Odengatan, deretter utkanten av bydelen. Så fulgte Birkastaden (1890-tallet), Rödabergsområdet (1916–1927) og Atlasområdet (1925).
Dominerende gater er Sveavägen, Odengatan, Karlbergsvägen og S:t Eriksgatan. I hjertet av bydelen ligger Odenplan med Gustav Vasas kirke i bakgrunnen og Stockholms bybiblioteks hovedbibliotek.
Tunnelbanestasjoner i bydelen er Rådmannsgatan, Odenplan og S:t Eriksplan, samt jernbanestasjonen Karlberg.
Vasastadens kanskje mest kjente innbygger var Astrid Lindgren som i over 60 år bodde i Dalagatan med utsikt over Vasaparken.
Bilder
Norrmalm
August Hermann Francke
August Hermann Francke (født i Lübeck, død 8. juni 1727 i Halle) var en tysk teolog, pietist og pedagog.
Bakgrunn og liv
Francke studerte ved universitetene i Erfurt, Kiel og Leipzig. I 1686 grunnla han i sistnevnte by et Collegium philobiblicum for øvelser i Bibelens filologiske og praktiske tolkning. Det religiøse inntrykket var hos Francke tidlig det fremherskende, men selv betegnet han år 1687 som tiden for sin omvendelse til en «levende kristendom». Fra 1690-91 var han diakon ved Augustinkirken i Erfurt. Hans mere oppbyggende enn dogmatiske prekener der vakte stor oppmerksomhet og fant et stort antall tilhørere, også blant katolikkene. Mange blant disse ble ledet til å gå over til protestantismen, og til slutt befalte den katolske fyrstebiskopen av Mainz, som Erfurt da hørte til, ham å forlate byen innen 48 timer.
I 1692 ble Francke professor i østerlandske språk ved universitetet i Halle og dermed pastor i Glaucha (en forstad til Halle). I 1698 byttet han nevnte professorat mot et teologisk ved samme universitet. Gjennom sin virksomhet som prest og akademisk lærer utøvet han stor innflytelse og ble ved siden av Philipp Jacob Spener, hvis bekjentskap han hadde gjort i 1689, en av den såkalte pietismens grunnleggere. I 1695 etablerte han en fri- og fattigskole og et par andre skoler og i 1697 en latinskole. Med fattigskolen forente han en anstalt for far- og morløse barn, og da plassen snart ble for liten for det store antall som ble meldt inn til skolen, la han den 24. juli 1698 ned grunnstenen til Waisenhuset i Halle, i det han stolte på at midler til å fullføre bygget skulle komme gjennom frivillige bidrag. Hans regnestykke slo til, og i 1701 var bygget ferdig. Ved Franckes død var det 100 gutter og 34 jenter i Waisenhuset og ved samtlige anstalter ble over 2200 barn undervist av 167 lærere og 8 lærerinner.
Foruten disse anstalter etablerte Francke et misjonsinstitutt (1705), og til den ble den av friherre von Canstein i 1710 etablerte såkalte cansteinske bibelanstalt for Bibelens spredning. Gjennom inntektene av en bokhandel og et apotek samt gjennom frivillige gaver ble han i stand til å underholde sine stiftelser uten offentlig støtte. Ved en god organisasjon og støtte av medhjelpere kunne han, ved siden av sin omfattende prestelige og akademiske virksomhet, overvåke og lede disse anstalter helt til sin død.
En bronsestatue som forestiller Francke ble i 1829 reist i Halle.
Compsocephalus dmitriewi
Compsocephalus dmitriewi er en bille som hører til gruppen gullbasser (Cetoniinae) i gruppen skarabider (Scarabaeoidea).
August Hermann Francke
Bibliotek
Reinhard Breymayer: Zum Schicksal der Privatbibliothek August Hermann Franckes. Über den wiedergefundenen Auktionskatalog der Privatbibliothek seines Sohnes Gotthilf August Francke. 3., verbesserte Auflage. Tübingen: Noûs-Verlag Thomas Leon Heck 2002. – 32 S. – ISBN 3-924249-42-3.
Compsocephalus dmitriewi
Utseende
En middelsstor til ganske stor (26-51 millimeter) og bred, litt matt, oftest grønnlig gullbasse. Pronotum har en uregelmessig, mørkrød til svart flekk foran, hodet er samme farge. Hannen har et kraftig, butt gaffelformet utspring i pannen. Pronotum er temmelig hvelvet, mer enn det er vanlig hos gullbasser, sett ovenfra nærmest firkantet. Beina er kraftige, gjerne kobberfargede, forleggene (protibiae) med noen skarpe pigger. Undersiden er gjerne kobberfarget, hodets underside kan være blå.
Utbredelse
Arten lever i Etiopia.
Pierre Thibaud
Pierre Thibaud (født 22. juni 1929 i Dordogne, død 29. oktober 2004) var en fransk trompetist og messingpedagog. Thibaud studerte ved musikkonservatoriet i Paris under Eugène Foveau. Han var solotrompetist ved Pariseroperaen fra 1966 til 1992 og var professor ved musikkonservatoriet i Paris fra 1975 til 1994; der han var mentor for Håkan Hardenberger.
Shu Qishui
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 27. april 1960 i Shanghai med erkebiskop Ignatius Pi Shushi som hovedkonsekrator.
Episkopalgenealogi
Hans episkopalgenealogi var:
Gresk mesterskap i landeveissykling 2020
Gresk mesterskap i landeveissykling 2020 ble arrangert 5. og 6. september 2020 i Árta.
Mesterskapet for kvinner ble arrangert 5. september, og for menn 6. september.
Alexander Os
Alexander Os (født 21. januar 1980 på Fauske) er en norsk tidligere skiskytter.
Jingyuan (Guyuan)
Jingyuan (kinesisk: 泾源县; pinyin:  Jīngyuán Xiàn) er et fylke i den autonome regionen Ningxia i Folkerepublikken Kina. Det ligger i byprefekturet Guyuan.
Alexander Os
Os la opp sin skiskytterkarriere fra juni 2016, da han begynte som daglig leder for Reistadløpet. Alexander Os er bosatt i Tromsø og jobber som markedsrådgiver i NAV.
Jingyuan (Guyuan)
Befolkningen var på 112,167 innbyggere i 1999.
Alexander Os
Verdenscupen i skiskyting
Os fikk sin beste plassering i et verdenscupløp 3. mars 2007 i da han ble nr. 2 bak Raphaël Poirée. Øvelsen som ble gått, var sprint i Lahtis. Han tok også andreplass på det første løpet i sesongen 2008/09, normaldistansen i Östersund.
Mesterskap
Os ble europamester på normaldistansen i Langdorf-Arbersee i Tyskland i 2006. Hans beste plassering i et junior-VM er en 23.-plass på jaktstarten i 2002. Alexander Os gikk ankeretappen for Norge under miksstafetten i Pyeongchang i 2008. Han gikk forbi franskmannen Alexis Bœuf og italieneren Christian De Lorenzi i siste bakke og vant. Os tok fjerdeplass på sprinten i VM i 2009, og bronse på jaktstarten i samme mesterskap. I VM i skiskyting 2011 i Khanty-Mansijsk i Russland gikk Os på det norske laget som tok gull på stafetten. Etter noen tøffe år med kyssesyke og TWAR kom han tilbake og vant åpningsrennet på Sjusjøen i 2014.
Mykporno
Mykporno, på engelsk kalt softcore eller soft porn, er den formen for pornografi som antyder mer enn den direkte viser og beskriver seksuelle detaljer. Mykporno omfatter bilder, tekst og filmer som viser seksualisert nakenhet og erotisk ladede motiver, for eksempel avkledde glamourmodeller, men ikke nærbilder av kjønnsorganer i seksuell aktivitet.
Grovere og råere pornografi som bruker mer konkrete beskrivelser og avbildninger for å hisse opp seeren eller leseren, kalles ofte hardporno.
Myk- og hardporno
Betegnelsen mykporno stammer fra det engelske soft porn eller softcore som oppstod i motsetning til hardcore pornografi (hardporno) i annen halvdel av 1900-tallet.
Både mykere softcore og grovere hardcore viser nakenhet og seksuelle situasjoner for å stimulere betrakterens seksuelle lystfølelser. Mykpornoen gjengir imidlertid ikke noen av de følgende elementer: Bilder av erigert penis, eksplisitt samleie, penetrasjon av forskjellig slag, ejakulasjon og munnsex. Det kan også være andre eksplisitte situasjoner som klart må tilregnes hardcore-siden. En annen forskjell er at seksualakten i softcore ofte (men ikke alltid) er simulert. Men også simulerte fremstillinger ved hjelp av tegninger eller digital manipulasjon kan klart falle innen kategorien hardcore.
Softcore er i utgangspunktet tilpasset en strengere pornolovgivning og beregnet for salg i land der det for eksempel tillates nakne glamourmodeller og skriftlige sexbeskrivelser, men ikke avbildninger av direkte sexscener som «erigert penis i bevegelse». Pornofilmer og -bilder kan sensureres ved hjelp av sladding eller klipping slik at de pornografiske produktene kan vises flere steder og dermed får et bredere marked. Tradisjonelle mannfolkblader med nakenmodeller og sexnoveller betegnes ofte som mykporno. Det samme gjelder triviallitteratur der sexscenene er dominerende, klisjefylte eller spekulative. Mykpornoen spilte tidligere en mer diskret rolle i populærkulturen, for eksempel som diskret innslag med halvnakne kvinner eller stereotypiske seksuelle hentydninger i populære filmer, eller den var beregnet for smalere målgrupper gjennom blader og bøker. Pornografiens visuelle kjennetegn og klisjeer har imidlertid blitt tatt opp i den moderne massekulturen, ikke minst kommersielle kulturuttrykk beregnet for ungdom. Dette er særlig synlig i seksualisert reklame og musikkvideoer.
Ervin Zukanović
Landslaget
16. oktober 2012 fikk han sin første landskamp for mot.
Baskerlands regjering
Baskerlands regjering (baskisk: Eusko Jaurlaritza) er den utøvende makt i den autonome regionen Baskerland, også kjent under navnet Euskadi, nord i Spania.
Regjeringens overhode er presidenten (baskisk: lehendakari) som blir utpekt av Baskerlands parlament hvert fjerde år. Regjeringens hovedkvarter er i Lakua-distriktet i Vitoria-Gasteiz, Álava.
Historie
Regjeringen fikk kort levetid og ble tvunget i eksil da republikanerne tapte den spanske borgerkrigen. Regjeringen forble i eksil i USA og ble ledet av Jesús María Leizaola etter Aguirres død i 1960. Den ble ikke formelt oppløst før de nye statuttene om autonomi ble godkjent etter Francos død i 1979.
I 1978 ble det pre-autonome organet det baskiske generalråd opprettet, ledet av sosialisten Ramón Rubia. Fra 1979 ble generalrådet ledet av Carlos Garaikoetxea (EAJ-PNV). Etter godkjennelsen av de nye statuttene om Baskerlands autonomi erstattet Baskerlands regjering det baskiske generalråd. Regjeringen ble opprettet i 1980 med Garaikoetxea som lehendakari.